Чемпионатта ике конференцияға бүленгән 19 команда ҡатнаша. Көнсығышта — 7 клуб, көнбайышта ҡатнашыусылар һаны 12-гә тиң. Көнсығыш конференцияһында һәр бер команда башҡа клуб менән һигеҙ уйын (дүрт — өйҙә, дүрт — ҡунаҡта) уҙғарасаҡ. Ә көнбайышта иһә һәр клуб башҡалар менән даими миҙгелдә дүрт осрашыу (ике — өйҙә, ике — ҡунаҡта) үткәрәсәк. Тимәк, МЙХЛ-дың Көнсығыш конференцияһы клубтары даими миҙгелдә 48 уйын уҙғарасаҡ, ә Көнбайыш конференцияһы командаларына 44 уйын тура килә.